Eugen Neagoe este istorie la FC Argeș: „Clubul nostru a ajuns la un acord privind încetarea contractului!”
După doar 16 partide la cârma echipei, Eugen Neagoe și FC Argeș vor merge pe drumuri diferite.
Clubul din Liga 2 a transmis în mediul online faptul că tehnicianul împreună cu staff-ul său vor pleca de la echipă.
„Clubul nostru a ajuns la un acord privind încetarea contractului!”
„Clubul nostru a ajuns la un acord privind încetarea contractului pe cale amiabilă cu antrenorul Eugen Neagoe și staff-ul acestuia. Antrenorul în vârstă de 56 de ani a fost la cârma echipei noastre timp de 16 partide. FC Argeș le mulțumește și le dorește mult succes în activitatea profesională”, au transmis cei de la FC Argeș, pe pagina ofcială de Facebook.